Source: http://kajaani.cloudnc.fi/fi-FI/Toimielimet/Ympaumlristoumlteknisen_lautakunnan_lupajaosto/Kokous_2592019/Maaaines_ja_ymparistoluvan_siirto_Pahkam(9899)
Timestamp: 2019-10-14 07:00:36+00:00

Document:
Maa-aines- ja ympäristöluvan siirto, Pahkamäki 205-893-10-2, Kajaani | Kajaani
Maa-aines- ja ympäristöluvan siirto, Pahkamäki 205-893-10-2, Kajaani
Ympäristöteknisen lautakunnan lupajaosto, kokous 25.9.2019
§ 45 Maa-aines- ja ympäristöluvan siirto, Pahkamäki 205-893-10-2, Kajaani
KAJDno-2019-33
Ympäristöteknisen lautakunnan lupajaosto, 10.4.2019
Ilmatar Murtomäki Oy hakee maa-aineslain 4 a §:n ja ympäristönsuojelulain 47 a §:n mukaista yhteislupaa maa-ainesten ottamiseen sekä kallion louhintaan ja murskaukseen Saaresmäen kylässä tilalla Vuolijoen valtionmaa RN:o 205-893-10-2. Alue sijaitsee Murtomäen tuulivoimapuiston osayleiskaava-alueella noin 13 km Otanmäen taajamasta lounaaseen lähellä Vieremän kunnan rajaa.
Maa-ainestenottolupaa haetaan viideksi vuodeksi. Otettava määrä on 19 000 k-m3 ja vuotuinen otto on enimmillään 11 400 k-m3. Ottamisalueen pinta-ala on noin 3,2 ha, josta suunnitellun louhinta-alueen pinta-ala on noin 1,5 ha. Suunniteltu pohjan pinnan taso on +208,50 (N2000). Pohjaveden keskimääräinen korkeusasema on hakemuksen mukaan arvioitu olevan tasolla +206,0. Louhinta-alueen valumavedet johdetaan laskeutusaltaan kautta koillispuolella sijaitseviin metsäojiin ja sieltä edelleen Pahkapuron kautta Petäjäjokeen ja Rotimojärveen.
Ympäristölupaa haetaan kallion louhintaan ja murskaukseen. Murskausta tehdään vuosittain 5–6 viikon ajan arkipäivisin kello 6–22. Toiminnalle on haettu lupaa vuoden 2023 loppuun saakka.
Lisätietoja antaa ympäristönsuojelutarkastaja Tarja Laatikainen, p. 044 4214 397 tai sposti etunimi.sukunimi(at)kajaani.fi.
Ympäristöteknisen lautakunnan lupajaosto myöntää Ilmatar Murtomäki Oy:lle yhteislupana käsitellyn maa-aines- ja ympäristöluvan liitteenä olevan päätösluonnoksen mukaisesti. Toimintaa tulee harjoittaa hakemuksen mukaisesti, ellei lupapäätöksessä toisin määrätä.
Ilmatar Energy Oy (Y-tunnus 2918733-1) on ilmoittanut 11.9.2019 saapuneella kirjeellä Ilmatar Murtomäki Oy:n (Y-tunnus 2920643-2) siirtäneen 10.9.2019 lukien Ilmatar Energy Oy:lle Kajaanin kaupungin ympäristöteknisen lautakunnan lupajaoston Ilmatar Murtomäki Oy:lle 10.4.2019 § 17 myöntämän maa-aines- ja ympäristöluvan ottoalueelle Pahkamäki, kiinteistöllä Vuolijoen valtionmaa RN:o 205-893-10-2, kaikkine siihen liittyvine oikeuksineen ja velvoitteineen.
Ottotoimintaa ei ole alueella vielä aloitettu.
Lisätietoja antaa ympäristönsuojelutarkastaja Tarja Laatikainen, p. 044 4214 397, sposti etunimi.sukunimi(at)kajaani.fi.
Ympäristöteknisen lautakunnan lupajaosto päättää, että Ilmatar Murtomäki Oy:n nimissä oleva, lupajaoston 10.4.2019 § 17 myöntämä maa-aines- ja ympäristölupa koskien aluetta Pahkamäki kiinteistöllä Vuolijoen valtionmaa RN:o 205-893-10-2 siirretään oikeuksineen ja velvollisuuksineen Ilmatar Energy Oy:n nimiin tämän päätöksen lainvoimaiseksi tulosta lukien.
Ilmatar Energy Oy:n on ennen ainesten ottamista annettava 10 000 euron vakuus maa-aineslain 11 §:n nojalla määrättyjen toimenpiteiden suorittamisesta. Vakuuden tulee olla voimassa toistaiseksi.
Ympäristönsuojelulaki (527/2014) 170 §
Maa-aineslaki (555/1981) 11 § ja 13 a §
Hakemuksen käsittelymaksuna maa-ainesluvan osalta peritään 300 euroa Kajaanin kaupungin maa-aineslupa- ja valvontaviranomaisen 1.7.2016 voimaantulleen taksan maksutaulukon mukaisesti.
Tähän päätökseen voi hakea muutosta valittamalla Pohjois-Suomen hallinto-oikeuteen. Valitusosoitus on päätöksen liitteenä.
Ilmatar Energy Oy, Kainuun Ely-keskus
Liite Siirtoilmoitus Murtomäki Kajaanin kaupunki 10092019.pdf (pdf, 328 kt)
VALITUSOSOITUS (maa-ainesluvat)
Ympäristöteknisen lautakunnan lupajaoston päätökseen saa hakea muutosta valittamalla Pohjois-Suomen hallinto-oikeuteen kirjallisella valituksella.
Tämä päätös on annettu julkipanon jälkeen (päätöksen antopäivämäärä käy ilmi päätöksestä) ja sen katsotaan tulleen asianosaisten tietoon silloin kun se on annettu. Valitus on tehtävä 30 päivän kuluessa lupajaoston päätöksen antopäivästä, sitä päivää lukuun ottamatta. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tahi arkilauantai, saa valituksen toimittaa ensimmäisenä arkipäivänä sen jälkeen.
Valituskirjelmässä ilmoitettava
Asiamiehen, jollei hän ole asianajaja tai yleinen oikeusavustaja, on liitettävä valitukseen valtakirja.
Valituskirjelmä on toimitettava valitusajan kuluessa Pohjois-Suomen hallinto-oikeudelle. Valituskirjelmän tulee olla perillä valitusajan viimeisenä päivänä ennen viraston aukioloajan päättymistä. Valituskirjelmän ja muiden valitusasiakirjojen lähettäminen postitse, sähköisesti tai lähetin välityksellä tapahtuu lähettäjän omalla vastuulla. Valituksen voi tehdä myös hallinto- ja erityistuomioistuinten asiointipalvelussa osoitteessa https://asiointi2.oikeus.fi/hallintotuomioistuimet.
Valituskirjelmän toimittamisesta faksina tai sähköpostina säädetään tarkemmin sähköisestä asioinnista viranomaistoiminnassa annetussa laissa (13/2003).
Pohjois-Suomen hallinto-oikeuden osoite:
§ 44 Ympäristölupa, Kuljetuspolar Oy, Mäkrönniemi RN:o 205-407-8-109
§ 46 Maa-ainesluvan siirto, Kuikkamäki 205-405-21-2, Kajaani
§ 47 Ympäristöteknisen lautakunnan lupajaoston tiedoksi merkittävät asiat v. 2019

References: § 45
 § 17
 § 17

§ 44

§ 46

§ 47